hu de hu hu hu hu hu hu en hu eo hu hu en hbs_lat hu hu hu hu hu hu hu hu hu hu hu hu hu hu hu hu hu de de en hu hu hu hu hu hu hu hu hu hu hu hu en
Nyolc hasznos gyakorlati tanács a Melbourne Mandate mindennapi alkalmazásához – CCO Magazin
Daniel Tisch a Global Aliance elnöke nyolc hasznos gyakorlati tanácsot fogalmazott meg és tett közzé a Melbourne Mandate mindennapi alkalmazásához. A Melbourne Mandate egy olyan pr-szakmai nyilatkozat, amelyet egy globális kutatás és az azt követő vita után 30 ország több mint 800 public relations és közösségi média szakembere fogadta el 2012-ben Melbourne -ben, a Global Alliance által szervezett World Public Relations Forum-on (WPRF).
A Global Alliance for PR & Communications Management a világ főbb PR&CM szervezeteinek és intézményeinek a konföderációja. Ez a szervezet összességében a világon dolgozó mintegy 160 ezer gyakorló public relations és kommunikációs, valamint a kommunikációs felsőoktatásban dolgozó szakembert jelenti.
A Melbourne Mandate ide kattintva eredetiben elolvasható. Ennek a dokumentumnak mindennapi gyakorlati alkalmazásához írt Daniel Tisch –  a Global Alliance elnöke és a dokumentum társszerzője – 8 hasznos tanácsot legutóbbi cikkében.
Mivel a mai – eddig soha nem tapasztalt – társadalmi hozzáférés a kommunikációhoz új kihívásokat és lehetőségeket jelent a cégek és a globális társadalom számára, szükségessé vált egy új Mandate megszövegezése, amely tartalmazza azokat a szerepköröket, felelősségtartományokat és elveket, amelyeket a 2012-es WPRF résztvevői egyhangúan elfogadtak.
Lássuk tehát a Tisch által adott 8 jó tanácsot a dokumentumban foglaltak napi alkalmazásához:
1.  Pontosan határozd meg azt, amit csinálsz úgy, hogy a főnököd,vagy a klienseid értékelni tudják azt. A céged karakterének és értékeinek pontos definiálása révén a public relations irányítja a cég reputációját azáltal, hogy felépíti az ügyfelek meghallgatásának kultúráját, segíti a céget a rizikók és lehetőségek felmérésében és azáltal,hogy meghatározza a vállalatnak a társadalmi felelősségét, végül is a public relations értéket hoz létre és demonstrálja azt.
2.  Ismerd a szakterületed felelősségét. Egy pr-szakember feladata az, hogy a mondanivaló igaz legyen és alkalmazza az etikai kommunikáció elveit, hogy ezáltal hosszútávon közös hasznot hozzon létre.  (Mindenki ismeri a public relations etikai kódexét és a Melbourne Mandate személyes és szakmabeli felelősségre vonatkozó elveit?)
3. Tervezd meg saját szakmai tovább fejlődésedet – valamint a csoportodét is. Használva a Melbourne Mandate-ben meghatározott szerepköröket, pontosítsd azokat a területeket ahol szakmailag fejlődhetsz. Ha menedzser vagy, akkor vedd figyelembe,  mely területen fejlődhetnek kollégáid.
4.  Kezdeményezz párbeszédet:” Vajon kommunikatív cég vagyunk?” Tedd fel ezt a kérdést a menedzserednek, ügyvezetődnek vagy ügyfelednek, használva a Melbourne Mandate kutatásokon alapuló vízióját a kommunikatív cég karakteréről. Ha a cég nem kellően kommunikatívnak ítéltetik, folytass párbeszédet a fejlesztési tervről.
5. Mi a céged karaktere és mik az értékei? Ha nem tudod, talán érdemes volna a cégen belül párbeszédet kezdeményezni. Céged reputációja mások gondolkodásában létezik és ennek befolyásolására a legreményteljesebb az, ha pontosan meghatározod céged karakterét és értékeit – és biztosítod,hogy alkalmazóid és részvényeseid is ismerjék azokat.
6. Építs fel egy “meghallgatási stratégiát” együttműködve más társterületekkel.  A kommunikáció sok más társterületet érint : egyebek között humánerőforrás, marketing, ügyfélszolgálat, valamint társadalmi-, munka-, kormány- és befektetői relációkat. Használd a Melbourne Mandate irányelveit a kollaborativ tárgyalásokat illetően, hogy megismerd, mennyire figyel oda és reagál a cég a részvényeseire, és mennyire veszi figyelembe azok elvárásait döntéshozatal előtt.
7. Fenntartható a céged? A Melbourne Mandate víziója a fenntartható cégről az, hogy az megosztott értékeket hoz létre részvényeseivel és a társadalommal. Van erős értékteremtő történeted, amely a cég pénzügyi sztoriján túlmutat? Használd a Melbourne Mandate dokumentumot, hogy értékelni tudd és megerősítsd a saját történetedet. Vedd figyelembe a cégedre vonatkozó integrált jelentés elveit.
8.  Mérd céged kommunikációjának minőségét.  Használd a Mandate koncepcióját és az olyan eszközöket, mint az Integrity Index, amely leméri egy cég saját maga által állított értékeinek betartását – hogy aztán pontosan kijelölhesse saját szervezetén belül pr-gyakorlatait.
CCO Magazin / Ujhelyi Irma
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin